钦定古今图书集成/明伦汇编/氏族典/第490卷 > 《廖用贤尚友录》 > 尚文
## 钦定古今图书集成/明伦汇编/氏族典/第490卷 > 《廖用贤尚友录》 > 尚文

按《元史尚文传》：“文字周卿，世为祁州深泽人，后徙保
定。参政王椅荐其才，遂辟掌书记。至元七年，擢右直
侍仪使，转司农都事。十七年，出守辉州。二十二年，除
御史台都事，升大司农丞，转少卿，迁吏部侍郎，改江
南湖北道肃政廉访使。二十一年，召为刑部尚书。元
贞初，拜中台侍御史。大德七年，拜资善大夫、中书左”
丞。十年，拜昭文馆大学士。泰定三年，以中书平章政
事致仕。明年，卒于家。